Karl Lennart Oeschs foreldre Karl Christian og Anna Barbara Oesch-Stegmann immigrerte i 1880 fra Schwarzenegg (i kommunen Oberlangenegg nær Thun) i kanton Bern i Sveits, til kommunen Tohmajärvi i Viborgs län i Storhertugdømmet Finland. Faren gjorde det godt i meieriindustrien, spesielt innen osteproduksjon og handel. Karl Lennart var den yngste av seks sønner. Han gikk på skole i Sortavala, og studerte ved faktultetet for matematikk og fysikk ved Det keiserlige Aleksanderuniversitet i Finland (i Helsingfors) fra 1911 til 1915.